Aftur í ár luttaka Føroyar í NM í talvi fyri ungdóm, sum verður í Drammen í Norra hetta vikuskiftið. Telvað verður í 5 ymiskum aldursbólkum í aldrinum 9 til 18 ár. Londini hava tveir telvarar í hvørjum aldursbólki. Kappingin er byrjað í dag fríggjadag og endar sunnukvøldið. Venjari og ferðaleiðari hjá teimum 10 føroysku telvararunum er Helgi Dam Ziska, sum sjálvur hevur vunnið kappingina tvær ferðir.